smcproject/ml-wiki-sentences huggingface dataset:
സാധാരണ രോമം വളരാറുള്ള ശരീരഭാഗത്തോ ഭാഗങ്ങളിലോ, പ്രത്യേകിച്ച് തലയിൽ, രോമം ഇല്ലാതിരിക്കുന്ന അവസ്ഥയാണ് കഷണ്ടി.
ഇതിൻറെ ഏറ്റവും സാധാരണമായ പ്രത്യക്ഷം, തലയിൽ ക്രമേണ മുടി നഷ്ടപ്പെടുന്ന ആൺ മാതൃക കഷണ്ടി ആണ്.
മനുഷ്യരിൽ, പ്രായപൂർത്തിയായ പുരുഷന്മാരിലാണ് ഈ അവസ്ഥ കൂടുതലും കണ്ടുവരുന്നത്.
വ്യാപ്തിയിലും രൂപത്തിലും വ്യത്യസ്തമായ ഇനം കഷണ്ടികളുണ്ട്; ശിരസിൻറെ കുറേ ഭാഗത്തെ മാത്രം മുടി നഷ്ടപ്പെടുന്ന ആൺ, പെൺ മാതൃക കഷണ്ടികൾ, മുഴുവൻ ശിരസിനേയും ബാധിക്കുന്ന സമ്പൂർണ്ണ ശിരോ കഷണ്ടി, ശരീരത്തിലെ മുഴുവൻ രോമവും നഷ്ടപ്പെടുന്ന സർവാംഗ കഷണ്ടി എന്നിവ കഷണ്ടിയുടെ അവസ്ഥാഭേദങ്ങളും മാതൃകകളുമാണ്.
ജനിതകം, ഫംഗസ് ബാധ, അപകടം, റേഡിയോതെറാപ്പി, കീമോതെറാപ്പി, ശരീരത്തിൽ പോഷകങ്ങളുടെ കുറവ്, ഓട്ടോഇമ്മ്യൂൺ എന്നിവ മുടികൊഴിച്ചിലിനു കാരണമാകാം.
വട്ടത്തിലുള്ള രൂപത്തിൽ മുടികൊഴിച്ചിൽ, താരൻ , ചർമം പൊളിഞ്ഞുവരൽ, സ്കാറിംഗ് എന്നിവയാണ് കഷണ്ടിയുടെ ലക്ഷണങ്ങൾ.
അലോപീഷിയ ആരിയേറ്റ എന്ന മുടികൊഴിച്ചിൽ അസാധാരണമായ സ്ഥലങ്ങളിൽ മുടികൊഴിച്ചിലിനു കാരണമാകും, ഉദാഹരണത്തിനു ആൺ മാതൃക കഷണ്ടിയിൽ കാണപ്പെടാത്ത പുരികത്തിൻറെ കൊഴിച്ചിൽ, തലയുടെ പിൻഭാഗം, ചെവികൾക്കു മുകളിലുള്ള ഭാഗം.
സാധാരണയായി ഒരാളുടെ തലയിൽ 100,000 മുതൽ 150,000 മുടികളാണ് ഉള്ളത്.
സാധാരണയായി ഒരു ദിവസം ശരാശരി 100 മുടി ഇഴകൾ തലയിൽനിന്നും കൊഴിയും.
അത്രതന്നെ പുതിയ മുടി ഇഴകൾ ഉണ്ടാവുകയും ചെയ്യണം.
ഇതുവരെ പൂർണമായി മനസ്സിലാക്കാൻ സാധിച്ചില്ലെങ്കിലും മുടികൊഴിച്ചിലിനു അനവധി കാരണങ്ങൾ ഉണ്ടാകാം:
പുരുഷന്മാരിലെ 95 ശതമാനം കഷണ്ടിയും ആൺ മാതൃക കഷണ്ടിയാണ് (എംപിബി).
തലയുടെ മുൻഭാഗത്തും വെർട്ടക്സ് ഭാഗം എന്നിവിടങ്ങളിൽ കഷണ്ടി വരുന്നു.
പാരമ്പര്യത്തിനു അനുസരിച്ചു കഷണ്ടിയുടെ രൂപം മാറാം.
ഇത്തരം കഷണ്ടികളെ പാരിസ്ഥിക അവസ്ഥകൾ ബാധിക്കാറില്ല.
കഷണ്ടിയുടെ പാരമ്പര്യ തുടർച്ചയുടെ കാരണങ്ങൾ ഇപ്പോഴും അവ്യക്തമാണ്.
ഒന്നിലധികം ജീനുകൾ ഇവയുടെ കാരണമാകാം, അമ്മയിൽനിന്നും ലഭിക്കുന്ന എക്സ് ക്രോമസോമിലെ അണ്ട്രോജൻ റിസപ്റ്റർ ജീനുകൾ എംപിബിയുടെ കാരണമായി കണ്ടെത്തിയിട്ടുണ്ട്.
ഫംഗസ് ബാധ, അപകടം, റേഡിയോതെറാപ്പി, കീമോതെറാപ്പി, ശരീരത്തിൽ പോഷകങ്ങളുടെ കുറവ്, ഓട്ടോഇമ്മ്യൂൺ എന്നിവ മുടികൊഴിച്ചിലിനു കാരണമാകാം.
രക്തസമ്മർദ്ദ പ്രശ്നങ്ങൾ, പ്രമേഹം , ഹൃദ്രോഗങ്ങൾ , കൊളസ്ട്രോൾ എന്നിവയുടെ ഭാഗമായി ഉപയോഗിക്കുന്ന മരുന്നുകൾ കാരണം താൽകാലികമായതോ സ്ഥിരമായതോ ആയ കഷണ്ടി ഉണ്ടാകാം.
ശരീരത്തിൻറെ ഹോർമോൺ സന്തുലനത്തിനെ ബാധിക്കുന്ന എന്തിനും വലിയ തരത്തിലുള്ള പ്രഭാവം ഉണ്ടാകാം.
മൈക്കോട്ടിക് ബാധയുടെ ചില ചികിത്സകൾ വലിയതോതിലുള്ള മുടികൊഴിച്ചിലിനു കാരണമാകാറുണ്ട്.
കീമോതെറാപ്പി ഉൾപ്പെടെ വിവിധ തരം ചികിത്സകൾ കാരണവും മുടി കൊഴിച്ചിൽ കാണപ്പെടാറുണ്ട്.
പ്രതിവിധികൾ
മുടികൊഴിച്ചിലിനുള്ള വിവിധതരം ചികിത്സകൾക്കു പരിമിതമായ വിജയങ്ങളെ ഒള്ളു.
ആൺ മാതൃക കഷണ്ടിയ്ക്കു ഉപയോഗിക്കാവുന്ന മൂന്ന് മരുന്നുകളാണ് ഫിനസ്റ്റെറൈഡ്, ഡ്യുറ്റസ്റ്റെറൈഡ്, മിനോക്സിടിൽ എന്നിവ.
ലോക്കൽ അനസ്തേഷ്യ ഉപയോഗിച്ചു മുടി മാറ്റിവെക്കൽ ശസ്ത്രക്രിയകൾ നടത്താറുണ്ട്.
നല്ല രീതിയിൽ മുടിയുള്ള പിൻഭാഗങ്ങളിൽ നിന്നും മുടി എടുത്തു ഡോക്ടർ മുടികൊഴിച്ചിലുള്ള ഭാഗങ്ങളിൽ വെച്ചുപിടിപ്പിക്കും.
ഈ പ്രക്രിയയ്ക്കു നാലു മുതൽ എട്ട് മണിക്കൂർ വരെ സമയം എടുക്കും.
ചിലപ്പോൾ ഒന്നിലധികം തവണ മുടി മാറ്റിവെക്കൽ നടത്തേണ്ടി വരും.
അവലംബം ↑ ↑ ↑ ↑ ↑ ‘Male Pattern Baldness’, March 01 2010, WebMD ↑ ↑ ‘Drug Induced Hair Loss’, WebMD.com ↑ ‘Drug Induced Hair Loss’, American Hair Loss Association: http://www.americanhairloss.org/drug_induced_hair_loss/ Archived 2013-09-21 at the Wayback Machine .
↑ {{ cite journal }} :  CS1 maint: multiple names: authors list ( link ) ↑ ↑ http://www.webmd.com/skin-problems-and-treatments/hair-loss/drug-induced-hair-loss ↑ ↑ ↑ ‘Hair Transplants’, WebMD: http://www.webmd.com/skin-problems-and-treatments/hair-loss/hair-transplants
താഷി നങ്ഷി മലിക്
ലോകത്തിലെ ഏഴ് ഭൂഖണ്ഡങ്ങളിലെയും ഏറ്റവും ഉയരം കൂടിയ കൊടുമുടികളായ സെവൻ സമ്മിറ്റുകൾ കീഴടക്കിയ ലോകത്തിലെ  ആദ്യ സഹോദരികളും ഇരട്ടകളുമാണ് താഷി മലിക് , നങ്ഷി മലിക് സഹോദരികൾ (ജനനം: 21 ജൂൺ 1991) , , , .
ഉത്തര - ദക്ഷിണ ധ്രുവങ്ങളിൽ എത്തി അഡ്വെഞ്ചർ ഗ്രാൻഡ് സ്ലാം ,  ഉത്തര-ദക്ഷിണ ധ്രുവങ്ങളിലും എവറസ്റ്റ് കൊടുമുടിയും കീഴടക്കി  ത്രീ പോൾസ് ചലഞ്ച്  പൂർത്തിയാക്കിയ ആദ്യത്തെ സഹോദരികളും ഇരട്ടകളുമാണ് ഇവർ .
എവറസ്റ്റ് കീഴടക്കിയ ആദ്യത്തെ  ഇരട്ട സഹോദരികളും ഇവരാണ് , ,
സെവൻ സമ്മിറ്റുകൾ കീഴടക്കിയതിന്റെ വിവരങ്ങൾ നമ്പർ ചിത്രം കൊടുമുടി ഉയരം ഭൂഖണ്ഡം കീഴടക്കിയ വർഷം 1 എവറസ്റ്റ്‌ 8,848 മീ (29,029 അടി) ഏഷ്യ മെയ് 19 , 2013 2 അകൊൻകാഗ്വ 6,961 മീ (22,838 അടി) തെക്കേ അമേരിക്ക ജനുവരി 29, 2014 3 ഡെനാലി 6,194 മീ (20,322 അടി) വടക്കേ അമേരിക്ക ജൂൺ 4 , 2014 4 കിളിമഞ്ചാരോ 5,895 മീ (19,341 അടി) ആഫ്രിക്ക ജൂലൈ  15 , 2015 5 എൽബ്രസ് 5,642 മീ (18,510 അടി) യൂറോപ്പ് ഓഗസ്റ്റ് 22 , 2013 6 വിൻസൺ മാസിഫ് 4,892 മീ (16,050 അടി) അന്റാർട്ടിക്ക ഡിസംബർ 16 , 2014 7 പുങ്കക്  ജയാ 4,884 മീ (16,024 അടി) ഓസ്ട്രേലിയ മാർച്ച്  19 , 2014 ഉത്തര-ദക്ഷിണ ധ്രുവങ്ങളിൽ  എത്തിയതിന്റെ വിവരങ്ങൾ നമ്പർ ചിത്രം ധ്രുവം എത്തിയ വർഷം 1 ഉത്തരധ്രുവം ഏപ്രിൽ 21 , 2015 2 ദക്ഷിണധ്രുവം ഡിസംബർ 28 , 2014 സ്വകാര്യജീവിതം
ഹരിയാനയിലെ സോണിപത് ജില്ലയിലെ അൻവാലി സ്വദേശിയായ ഇന്ത്യൻ ആർമി ഓഫീസർ ആയിരുന്ന  കേണൽ വീരേന്ദ്ര സിംഗ് മലിക്  , അഞ്ജു താപ്പ ദമ്പതികൾ ആണ് മാതാപിതാക്കൾ .
വീരേന്ദ്ര സിംഗ് മലിക് ഇന്ത്യൻ സൈന്യത്തിൽ നിന്ന് വിരമിച്ച ശേഷം  ഡെറാഡൂണിൽ സ്ഥിരതാമസമാക്കി.
മലിക് സഹോദരികൾ മധ്യപ്രദേശ് , ഉത്തർപ്രദേശ് , ഉത്തരാഖണ്ഡ് , തമിഴ്‌നാട് , കേരളം , മണിപ്പൂർ , തമിഴ്നാട് എന്നീ സംസ്ഥാനങ്ങളിലെ നിരവധി സ്കൂളുകളിൽ പഠിച്ചു.
സിക്കിം മണിപ്പാൽ സർവകലാശാലയിൽ നിന്ന്   ജേണലിസം മാസ് കമ്മ്യൂണിക്കേഷനിൽ ബിരുദം നേടി.
അവലംബം ↑ ↑ ↑ ↑ ↑ ↑ {{ cite web }} :  CS1 maint: bot: original URL status unknown ( link ) ↑ ↑
കസ്തൂരിമാൻ (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Kasthooriman
എ.കെ. ലോഹിതദാസിന്റെ സംവിധാനത്തിൽ കുഞ്ചാക്കോ ബോബൻ , മീര ജാസ്മിൻ എന്നിവർ പ്രധാനവേഷങ്ങളിൽ അഭിനയിച്ച് 2003-ൽ പുറത്തിറങ്ങിയ ഒരു മലയാളചലച്ചിത്രമാണ് കസ്തൂരിമാൻ .
മുദ്ര ആർട്സിന്റെ ബാനറിൽ എ.കെ. ലോഹിതദാസ് നിർമ്മിച്ച ചെയ്ത ഈ ചിത്രം മുദ്ര ആർട്സ് വിതരണം ചെയ്തിരിക്കുന്നു.
താരനിര മീര ജാസ്മിൻ – പ്രിയംവദ കുഞ്ചാക്കോ ബോബൻ – സാജൻ ജോസഫ് ആലൂക്ക ഷമ്മി തിലകൻ – രാജേന്ദ്രൻ സോന നായർ -രാജി കൊച്ചിൻ ഹനീഫ - കുളപ്പുള്ളി ലീല -രാജേന്ദ്രന്റെ അമ്മ വത്സല മേനോൻ കലാശാല ബാബു - ലോനപ്പേട്ടൻ സാന്ദ്ര – ഷീല പോൾ നന്ദകിഷോർ ദേവി ചന്ദന - സാജന്റെ പെങ്ങൾ സുമ ജയറാം വിനോദിനി സംഗീതം
കൈതപ്രം ദാമോദരൻ നമ്പൂതിരി , എ.കെ. ലോഹിതദാസ് എന്നിവർ എഴുതിയ ഗാനങ്ങൾക്ക്  സംഗീതം പകർന്നത് ഔസേപ്പച്ചൻ ആണ്.
ഗാനങ്ങൾ അഴകേ കണ്മണിയേ – പി. ജയചന്ദ്രൻ , സുജാത മോഹൻ വൺ പ്ലസ് വൺ – എം.ജി. ശ്രീകുമാർ , ജ്യോത്സ്ന കാർകുഴലീ തേൻ കുരുവീ – സുജാത മോഹൻ പൂങ്കുയിലേ കാർകുഴലീ – വിധു പ്രതാപ് രാക്കുയിൽ പാടീ രാവിന്റെ ശോകം – കെ.ജെ. യേശുദാസ് , കെ.എസ്. ചിത്ര (ഗാനരചന: എ.കെ. ലോഹിതദാസ് ) മാരിവിൽ തൂവൽ കൊണ്ടെൻ മനസ്സിന്റെ – സന്തോഷ് കേശവ് രാക്കുയിൽ പാടീ രാവിന്റെ ശോകം – കെ.ജെ. യേശുദാസ് (ഗാനരചന: എ.കെ. ലോഹിതദാസ് ) അണിയറ പ്രവർത്തകർ ഛായാഗ്രഹണം: വേണു ചിത്രസം‌യോജനം: രാജാ മുഹമ്മദ് കല: പ്രശാന്ത് മാധവ് ചമയം: ജയചന്ദ്രൻ , ഹസ്സൻ വണ്ടൂർ വസ്ത്രാലങ്കാരം: ഊട്ടി ബാബു നൃത്തം: ഹരികുമാർ , പ്രസന്ന സംഘട്ടനം: മാഫിയ ശശി പരസ്യകല: നസീർ ലാബ്: ജെമിനി കളർ ലാബ് നിശ്ചല ഛായാഗ്രഹണം: പ്രമോദ് ലെൻസ്‌മാൻ എഫക്റ്റ്സ്: മുരുകേഷ് ഡി.ടി.എസ്. മിക്സിങ്ങ്: ലക്ഷ്മി നാരായണൻ വാർത്താപ്രചരണം: വാഴൂർ ജോസ് , എം.എസ്. ദിനേശ് വാതിൽ‌പുറ ചിത്രീകരണം: ജെ.ജെ.എം ലെയ്‌സൻ: അഗസ്റ്റിൻ ഓഫീസ് അഡ്‌മിനിസ്ട്രേഷൻ: ഗുരു ഗുരുവായൂർ പുരസ്കാരങ്ങൾ കേരളസംസ്ഥാന ചലച്ചിത്രപുരസ്കാരം 2004 – മികച്ച നടി – മീര ജാസ്മിൻ കേരള ഫിലിം ക്രിടിക്സ് അവാർഡ് 2004 – മികച്ച നടി – മീര ജാസ്മിൻ പുറത്തേക്കുള്ള കണ്ണികൾ കസ്തൂരിമാൻ ഇന്റർനെറ്റ് മൂവി ഡാറ്റാബേസിൽ കസ്തൂരിമാൻ – മലയാളസംഗീതം.
സംഗീത സിന്ധി ബഹൽ
ലോകത്തിലെ ഏറ്റവും ഉയരം കൂടിയ പർവതശിഖരമായ എവറസ്റ്റ് കൊടുമുടി കീഴടക്കിയ  ഏറ്റവും പ്രായം കൂടിയ ഇന്ത്യൻ വനിതയാണ് ജമ്മു കശ്മീർ സ്വദേശിനിയായ സംഗീത സിന്ധി ബഹൽ (ജനനം: ഫെബ്രുവരി 9, 1965 ).2018 മെയ് മാസത്തിൽ ആണ് ഇവർ ഈ നേട്ടം കരസ്ഥമാക്കിയത് .
ജമ്മു കശ്മീരിൽ നിന്ന് എവറസ്റ്റ് കൊടുമുടി കീഴടക്കിയ  ആദ്യ വനിത ഇവരാണ് .
1985  ലെ മിസ്സ് ഇന്ത്യ മത്സരത്തിലെ  ഫൈനലിസ്റ്റായിരുന്നു ഇവർ , .
2011 ൽ ആണ്   പർവ്വതാരോഹണം ആരംഭിക്കുന്നത് .
ആദ്യമായി ആഫ്രിക്ക യിലെ   5895 മീറ്റർ  ഉയരമുള്ള കിളിമഞ്ചാരോ കൊടുമുടി   ഭർത്താവിനൊപ്പം കീഴടക്കി .
രണ്ട് വർഷത്തിന് ശേഷം എൽബ്രസ്  കൊടുമുടി കീഴടക്കി .2014 ൽ അന്റാർട്ടിക്ക യിലെ 4897 മീറ്റർ  ഉയരമുള്ള വിൻസൺ കൊടുമുടി കീഴടക്കി വിൻസൺ കൊടുമുടി കീഴടക്കുന്ന  മൂന്നാമത്തെ ഇന്ത്യൻ വനിത എന്ന നേട്ടം കരസ്ഥമാക്കി .
ഒരു വർഷത്തിനുശേഷം തെക്കേ അമേരിക്ക യിലെ ഏറ്റവും ഉയർന്ന കൊടുമുടിയായ  6962  മീറ്റർ  ഉയരമുള്ള അകൊൻകാഗ്വ കൊടുമുടി കീഴടക്കി .
2014 ൽ വടക്കേ അമേരിക്കയിലെ ഏറ്റവും ഉയരം കൂടിയ 6194 മീറ്റർ  ഉയരമുള്ള ഡെനാലി കൊടുമുടി കീഴടക്കാൻ ശ്രമിച്ചെങ്കിലും മുട്ടിൽ ഏറ്റ പരിക്ക് കാരണം ശ്രമംപൂർത്തിയാക്കാതെ മടങ്ങേണ്ടി വന്നു എവറസ്റ്റ് ദൗത്യം
2017 ൽ എവറസ്റ്റ് കീഴടക്കാൻ ഇവർ ശ്രമിച്ചെങ്കിലും ആരോഗ്യ പ്രശ്‌നം കാരണം മടങ്ങേണ്ടി വന്നു .
പിന്നീട് ഒരു വർഷത്തിന് ശേഷം 2018 മെയ് മാസത്തിൽ ആണ് ഇവർ ഈ നേട്ടം കരസ്ഥമാക്കിയത് , സെവൻ സമ്മിറ്റുകളിലെ  അഞ്ചു കൊടുമുടികൾ  കീഴടക്കിയതിന്റെ വിവരങ്ങൾ നമ്പർ ചിത്രം കൊടുമുടി ഉയരം ഭൂഖണ്ഡം കീഴടക്കിയ വർഷം 1 എവറസ്റ്റ്‌ 8,848 മീ (29,029 അടി) ഏഷ്യ 2018 2 അകൊൻകാഗ്വ 6,961 മീ (22,838 അടി) തെക്കേ അമേരിക്ക 2015 3 കിളിമഞ്ചാരോ 5,895 മീ (19,341 അടി) ആഫ്രിക്ക 2011 4 എൽബ്രസ് 5,642 മീ (18,510 അടി) യൂറോപ്പ് 2013 5 വിൻസൺ മാസിഫ് 4,892 മീ (16,050 അടി) അന്റാർട്ടിക്ക 2014
ഇമേജ് കൺസൾട്ടൻസിയിൽ സ്പെഷ്യലൈസ് ചെയ്ത ഗുഡ്ഗാവ് ആസ്ഥാനമായുള്ള പ്രൊഫഷണൽ കമ്പനിയായ ഇംപാക്റ്റ് ഇമേജ് കൺസൾട്ടൻസിയുടെ  സ്ഥാപക ഡയറക്ടറും ഇമേജ് കൺസൾട്ടന്റുമാണ്.
കൂടാതെ, ഒരു മുഖ്യ പ്രഭാഷകയും പരിശീലകയും എന്ന നിലയിൽ, ഇവർ  പ്രാവീണ്യം നേടി.
ജമ്മു കശ്മീരിലെ വേനൽക്കാല തലസ്ഥാന നഗരമായ ജമ്മുവിലാണ് അവർ ജനിച്ചത്.
അങ്കുർ ബഹൽ   ആണ് ഇവരുടെ ഭർത്താവ് .
മകൻ അർനവ് ബഹൽ കൂടുതൽ കാണുക
ചൂരക്കോട്ടുകാവ് ഭഗവതിക്ഷേത്രം ഇംഗ്ലീഷ് വിലാസം https://ml.wikipedia.org/wiki/Choorakkottukavu_Bhagavathy_Temple
കേരളത്തിലെ തൃശൂർ ജില്ലയിലെ ചൂരക്കാട്ടുകര ഗ്രാമത്തിലെ ഭഗവതിക്ഷേത്രമാണ് ചൂരക്കോട്ടുകാവ് .
പണ്ട് നിറയെ ചൂരൽക്കാടായിരുന്ന സ്ഥലമാണ് ചൂരക്കാട്ടുകര.
ദേവി മഹിഷാസുരമർദ്ദിനി ഭാവത്തിലാണ് ഇവിടെ കുടികൊള്ളുന്നത്.
യാഗഭൂമിയായിരുന്ന സ്ഥലത്ത് സ്വയംഭൂവാണ് ഈ ഭഗവതി.
വനദുർഗ്ഗ സങ്കൽപ്പമായതിനാൽ ഇവിടത്തെ ശ്രീകോവിലിന് മേൽക്കൂരയില്ല.
കാർത്തിക മഹോത്സവവും തൃശ്ശൂർപൂരവുമാണ് പ്രധാന ആഘോഷപരിപാടികൾ.
എല്ലാ കൊല്ലവും ഈ ദേശക്കാർ മുടങ്ങാതെ തൃശ്ശൂർപ്പൂരത്തിൽ പങ്കുകൊള്ളുന്നു .
കാർത്തിക മഹോത്സവം തൃശ്ശൂർപൂരം
തൃശ്ശുർപൂരം കൊടികയറുന്നതിന്റെ അന്നുതന്നെ വൈകീട്ട് ഈ ക്ഷേത്രത്തിലും പൂരം കൊടികയറും.
തട്ടകത്തിലെ പ്രധാന നായർ കുടുംബങ്ങൾക്കാണ് കൊടിയേറ്റാനുള്ള അവകാശം.
പൂരം കൊടികയറി കഴിഞ്ഞാൽ പിന്നെ ആറാം ദിവസം തൃശ്ശൂർപൂരവും അതിന്റെ പിറ്റേന്ന് ക്ഷേത്രത്തിൽ വച്ച് കൊടിക്കൽ പൂരവും.
പൂരം കൊടികയറി കഴിഞ്ഞാൽ ദിവസവും ഒരാനപ്പുറത്ത് മേളത്തോടെ ആറാട്ടും ശീവേലിയും ഉണ്ടാകും.
ഉച്ചതിരിഞ്ഞ് തട്ടകത്തിലെ വിവിധഭാഗങ്ങളിലേക്ക് പറയെടുക്കാനായി ഭഗവതി എഴുന്നള്ളൂം.
രാത്രിയിൽ ക്ഷേത്രകലകൾ, നാടകം, നൃത്തപരിപാടികൾ എന്നിവ നടക്കും.
തൃശൂർ പൂരത്തിന് 14 ആനകളോടെ എഴുന്നെള്ളുന്ന ഏക ഘടകപൂരം ഇതാണ്.
കാലത്ത് ആറരയോടെ ഒരാനപ്പുറത്ത് നാദസ്വരവും നടപ്പാണ്ടിയുമായി, പറകൾ ഏറ്റുവാങ്ങി, ദേവി വടക്കുംനാഥനെ ദർശിക്കാൻ പുറപ്പെടും.
പൂങ്കുന്നം, കോട്ടപ്പുറം വഴി നടുവിലാലിൽ എത്തുന്നു.
നടുവിലാലിലെത്തിയാൽ ഇറക്കിപൂജയുണ്ട്.
ആപ്പോൾ അവിടെ 14 ആനകൾ നിരക്കും.
നൂറിൽ കൂടുതൽ വിദ്വാന്മാർ നിരക്കുന്ന പാണ്ടിമേളം ശ്രീമൂലസ്ഥാനത്ത് നടക്കും.
പതിനൊന്നു മണിയോടെ വടക്കുനാഥന്റെ പടിഞ്ഞാറെ നടവഴി അകത്തു കടന്ന് തെക്കേ ഗോപുരം വഴി പുറത്തു കടന്ന് പന്ത്രണ്ടു മണിയോടെ പാറമേക്കാവിൽ ഇറക്കി പൂജ.
ചൂരക്കോട്ടുക്കാവ് ഭഗവതി എത്തിയ ശേഷം മാത്രമെ പാറമേക്കാവ് ഭഗവതി പുറപ്പെടുകയുള്ളു.
ആനകളുടെ ബാഹുല്യംകൊണ്ടും ആചാരപ്രകാരമുള്ള ചടങ്ങുകളുടെ പ്രത്യേകതകൊണ്ടും മേളക്കാരുടെ എണ്ണംകൊണ്ടും ചൂരക്കോട്ടുകാവ് ഭഗവതിയുടെ പൂരം മറ്റ് ഘടകപൂരങ്ങളിൽ നിന്ന് വേറിട്ട് നില്ക്കുന്നു.
രാത്രി പന്ത്രണ്ടരയോടെ പാറമേക്കാവിൽ നിന്ന് പൂറപ്പെടുന്ന ദേവി വടക്കുംനാഥനെ വണങ്ങി 12 മണിയോടെ ചൂരക്കാട്ടുകരക്ക് പുറപ്പെട്ട് പുലർച്ചെ മൂന്നുമണിക്ക് ക്ഷേത്രത്തിലെത്തും.
അന്നേദിവസം രാത്രി മൂന്നാനപ്പുറത്ത് പഞ്ചവാദ്യത്തിന്റെ അകമ്പടിയോടെ ക്ഷേത്രസന്നിധിയിൽ കൊടിക്കൽ പൂരം.
പൂരാവസാനം ആന കൊടിമരം വലിച്ച് താഴെയിടുന്നതോടെ ഒരാഴ്ച് നീണ്ട പൂരം ചടങ്ങുകൾക്ക് പരിസമാപ്തിയാവും.
ചിത്രശാല കാർത്തിക വിളക്ക് ക്ഷേത്ര പുനരുദ്ധാരണത്തോടനുബന്ധിച്ചുള്ള നാണയപ്പറ ക്ഷേത്രകുളം, പൂരത്തോടനുബന്ധിച്ചുള്ള ആറാട്ട് തൃശ്ശൂർപ്പൂരം കൊടിയേറ്റത്തോടനുബന്ധിച്ചുള്ള മേളം (2012) പൂരം കൊടിയേറ്റം രാവിലെ ആറാട്ടിന് മുമ്പ് തൃശ്ശൂർപ്പൂരം പുറപ്പാട് പറയെടുപ്പ് പൂരം പറയെടുപ്പ്, മുതുവറ ശിവക്ഷേത്രം പടിഞ്ഞാറെ നടയിലെ മേളക്കലാശം അവലംബം ↑ പേജ് 2, മാതൃഭൂമി നഗരം സപ്ലിമെന്റ്, മേയ്8,2014 ↑ ↑ ↑ ↑ ↑ Choorakkattukara Sree Durga Temple എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കാട്ടുപോത്ത് (ചലച്ചിത്രം) Kaattupoth (film) Kaattupoth (film)
പി. ഗോപികുമാർ സംവിധാനം ചെയ്ത് യുണൈറ്റഡ് ഫിലിംസിന്റെ ബാനറിൽ നിർമ്മിച്ച 1981 ലെ ഇന്ത്യൻ മലയാള ചിത്രമാണ് കാട്ടുപോത്ത് .
, മധു , ശങ്കർ എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്.
ചിത്രത്തിന് സംഗീതം നൽകിയിരിക്കുന്നത് ജെറി അമൽദേവ് ആണ് .
പി. ഭാസ്കരൻ ഗാനങ്ങൾ എഴുതി
താരം വേഷം 1 മധു 2 ശങ്കർ 3 കെ പി ഉമ്മർ 4 നളിനി 5 അച്ചൻകുഞ്ഞ് 6 സത്യകല 7 സുകുമാരി 8 അരുണ ഗാനങ്ങൾ വരികൾ: പി. ഭാസ്കരൻ ഈണം: ജെറി അമൽദേവ് നമ്പർ.
പാട്ട് പാട്ടുകാർ രാഗം 1 മാനവ ഹൃദയത്തിൻ കെ ജെ യേശുദാസ് 2 ഓ ഇല്ലക്കം തേവി സി എ സി കോറസ് 3 കളമൊഴിപ്പെണ്ണിനെ യേശുദാസ് 4 കളമൊഴിപ്പെണ്ണിനെ [Slow] കെ ജെ യേശുദാസ് 5 പൂവല്ല പൂന്തളിരല്ല കെ ജെ യേശുദാസ് പഹാഡി 6 തീം മ്യൂസിക് കോറസ്‌ അവലംബം പുറംകണ്ണികൾ കാട്ടുപോത്ത്(1981) വിഡിയോ യൂട്യൂബിൽ കാട്ടുപോത്ത്(1981) ഇന്റർനെറ്റ് മൂവി ഡാറ്റാബേസിൽ
സിറിയയിലെ രാഷ്ട്രീയം
സിറിയൻ അറബ് റിപ്പബ്ലിക്കിൽ മൾട്ടിപാർട്ടി പ്രാതിനിധ്യമുള്ള അർദ്ധ പ്രസിഡന്റ് റിപ്പബ്ലിക്കിന്റെ രാഷ്ട്രീയചട്ടക്കൂടാണുള്ളത്.
പ്രസിഡന്റ് ബഷർ അൽ അസദിന്റെ കുടുംബവും അറബ് സോഷ്യലിസ്റ്റ് ബാത്ത് പാർട്ടിയും 1970 ലെ അട്ടിമറിക്ക് ശേഷം രാജ്യത്തെ രാഷ്ട്രീയത്തിൽ പ്രബല ശക്തികളായി തുടരുന്നു.
സിറിയൻ പ്രക്ഷോഭത്തിന്റെ പ്രാരംഭഘട്ടം വരെ , അടിയന്തരാവസ്ഥയിൽ പ്രസിഡന്റിന് വിശാലവും ചോദ്യം ചെയ്യപ്പെടാനാവാത്തതുമായ ഡിക്രി അധികാരം ഉണ്ടായിരുന്നു.
ഈ അടിയന്തരാവസ്ഥയുടെ അവസാനം പ്രക്ഷോഭത്തിന്റെ പ്രധാന ആവശ്യമായിരുന്നു, ഉത്തരവുകൾ ഇപ്പോൾ രാജ്യത്തെ നിയമസഭയായ പീപ്പിൾസ് കൗൺസിലിന്റെ അംഗീകാരത്തിന് വിധേയമാണ്.
സിറിയയിലെ ഭരണകക്ഷിയാണ് ബാത്ത് പാർട്ടി, 1973 ലെ മുൻ സിറിയൻ ഭരണഘടന "അറബ് സോഷ്യലിസ്റ്റ് ബാത്ത് പാർട്ടി സമൂഹത്തെയും ഭരണകൂടത്തെയും നയിക്കുന്നു" എന്ന് പ്രസ്താവിച്ചിരുന്നു.
250 അംഗ പാർലമെന്റിന്റെ കുറഞ്ഞത് 167 സീറ്റുകൾ ദേശീയ പുരോഗമന മുന്നണിക്ക് ഉറപ്പുനൽകി, ഇത് ബാത്ത് പാർട്ടിയുടെയും മറ്റ് നിരവധി ചെറിയ സഖ്യകക്ഷികളുടെയും സഖ്യമാണ്.
2012 ലെ പുതിയ സിറിയൻ ഭരണഘടന ഒരു രാഷ്ട്രീയ പാർട്ടിയുടെയും നേതൃത്വത്തിന് ഉറപ്പുനൽകാതെ രാഷ്ട്രീയ ബഹുസ്വരതയുടെ തത്വത്തെ അടിസ്ഥാനമാക്കിയുള്ള മൾട്ടി-പാർട്ടി സംവിധാനം അവതരിപ്പിച്ചു.
സിറിയൻ സൈന്യവും സുരക്ഷാ സേവനങ്ങളും 1975 മുതൽ 2005 ഏപ്രിൽ 24 വരെ അയൽരാജ്യമായ ലെബനൻ റിപ്പബ്ലിക്കിൽ ഗണ്യമായ സാന്നിധ്യം നിലനിർത്തി.
1970 ൽ ഹഫീസ് അൽ അസദ് സിറിയയുടെ ഭരണാധികാരമേറ്റു.
2000-ൽ അദ്ദേഹത്തിന്റെ മരണശേഷം മകൻ ബഷാർ അൽ അസദ് പ്രസിഡന്റായി.
2000 ൽ ബഷർ അൽ അസദ് അധികാരമേറ്റതിനുശേഷം രാഷ്ട്രീയ പരിഷ്കരണത്തിൽ താൽപര്യം വർദ്ധിച്ചു.
മനുഷ്യാവകാശ പ്രവർത്തകരും മറ്റ് സിവിൽ സൊസൈറ്റി അഭിഭാഷകരും ചില പാർലമെന്റ് അംഗങ്ങളും " ഡമാസ്കസ് സ്പ്രിംഗ് " (ജൂലൈ 2000-ഫെബ്രുവരി 2001) എന്ന് വിളിക്കപ്പെടുന്ന ഒരു കാലഘട്ടത്തിൽ കൂടുതൽ സംസാരിക്കപ്പെട്ടു.
ഔപചാരികവും അനൗപചാരികവുമായ തസ്തികകളിലേക്ക് പരിഷ്കരണ ചിന്താഗതിക്കാരായ ഉപദേഷ്ടാക്കളെ നിയമിച്ച ഒരു പരമ്പരയും അസദ് നടത്തിയിട്ടുണ്ട്.
സമാനമായ ലക്ഷ്യബോധമുള്ള നിരവധി വ്യക്തികളെ അദ്ദേഹത്തിന്റെ മന്ത്രിസഭയിൽ ഉൾപ്പെടുത്തിയിട്ടുണ്ട്.
നിയോ-ബാത്തിസം
"ഐക്യം, സ്വാതന്ത്ര്യം, സോഷ്യലിസം" എന്ന പാർട്ടിയുടെ മുദ്രാവാക്യത്തിൽ ബാത്ത് പ്ലാറ്റ്ഫോം സംക്ഷിപ്തമായി പ്രഖ്യാപിക്കപ്പെടുന്നു.
പാർട്ടി സോഷ്യലിസ്റ്റാണ്, വ്യാവസായിക ഉൽപാദന മാർഗങ്ങളുടെ ഉടമസ്ഥാവകാശവും കാർഷിക ഭൂമി പുനർവിതരണവും വാദിക്കുന്നു (പ്രായോഗികമായി, സിറിയയുടെ നാമമാത്രമായ സോഷ്യലിസ്റ്റ് സമ്പദ്‌വ്യവസ്ഥ ഫലപ്രദമായി ഒരു സമ്മിശ്ര സമ്പദ്‌വ്യവസ്ഥയാണ്, വലിയ സംസ്ഥാന സംരംഭങ്ങളും സ്വകാര്യ ചെറുകിട ബിസിനസ്സുകളും ചേർന്നതാണ്), വിപ്ലവകരമായ, സമർപ്പിത അറബ് ലോകത്തിന്റെ എല്ലാ ഭാഗങ്ങളിലേക്കും പാൻ-അറബ് വിപ്ലവം എത്തിക്കുന്നതിന്.
മൈക്കൽ അഫ്ലക്സ്ഥാപിച്ച , ഒരു സിറിയൻ ക്രിസ്ത്യൻ, അല്-ദിൻ-അൽ-ബിതര്, ഒരു സിറിയൻ സുന്നി , സാകി അൽ-അര്സുജി, ഒരു അലവിതെ വിഭാഗത്തിന്റെ പാർട്ടി ആയ , അറബ് സോഷ്യലിസ്റ്റ് ബഅഥ് പാർട്ടി 1966ൽ അലിഞ്ഞു ചേർന്നു.
, 1966 സിറിയൻ പട്ടാള അട്ടിമറിയുടെ ഭാഗമായി സ്ഥാപിക്കപ്പെട്ട  ഇറാഖി ഭൂരിപക്ഷ ബഅഥ് പ്രസ്ഥാനം വും സിറിയൻ നേതൃത്വത്തിലുള്ള ബഅഥ് പ്രസ്ഥാനം വും ആയിരുന്നു ബാത്ത പാർട്ടി .
പാർട്ടി മതേതരത്വം സ്വീകരിച്ച് പല അറബ് രാജ്യങ്ങളിലും, പ്രത്യേകിച്ച് ഇറാഖ്, ജോർദാൻ, ലെബനൻ എന്നിവിടങ്ങളിലെ എല്ലാ വിശ്വാസങ്ങളെയും പിന്തുണയ്ക്കുന്നു.
എന്നിരുന്നാലും, 1990 ഓഗസ്റ്റ് മുതൽ, പാർട്ടി അതിന്റെ സോഷ്യലിസത്തെ കുറച്ചുകാണുന്നതിനും അറബ് ഐക്യത്തെ ഊന്നിപ്പറയുന്നതുമായ പ്രവണത കാണിക്കുന്നു.
ആറ് ചെറിയ രാഷ്ട്രീയ പാർട്ടികൾക്ക് നിലനിൽക്കാൻ അനുമതിയുണ്ട്, കൂടാതെ ബാത്ത് പാർട്ടിയോടൊപ്പം നാഷണൽ പ്രോഗ്രസീവ് ഫ്രണ്ട് (എൻ‌പി‌എഫ്) ഉൾപ്പെടുന്നു, ഇത് പൗരന്മാർക്കുള്ള നിയമപരമായ രാഷ്ട്രീയ പാർട്ടി പങ്കാളിത്തത്തിന്റെ ഏക ചട്ടക്കൂടിനെ പ്രതിനിധീകരിക്കുന്ന പാർട്ടികളുടെ ഒരു ഗ്രൂപ്പാണ്.
ഒരു മൾട്ടി-പാർട്ടി സിസ്റ്റത്തിന്റെ രൂപം  പ്രത്യക്ഷത്തിൽ സൃഷ്ടിക്കപ്പെടുമ്പോൾ, എൻ‌പി‌എഫിന് ബാത്ത് പാർട്ടിയുടെ ആധിപത്യമുണ്ട്, മാത്രമല്ല രാഷ്ട്രീയ വ്യവസ്ഥയുടെ അടിസ്ഥാനപരമായി ഒരു കക്ഷി സ്വഭാവം മാറ്റില്ല.
എൻ‌പി‌എഫിലെ നോൺ-ബാത്ത് പാർട്ടി അംഗങ്ങൾ പ്രധാനമായും രാഷ്ട്രീയ പാർട്ടികളായി നിലനിൽക്കുകയും ബാത്ത് പാർട്ടിയോടും സർക്കാർ നയങ്ങളോടും കർശനമായി യോജിക്കുകയും ചെയ്യുന്നു.
പുതിയ പാർട്ടികളെയും മുമ്പ് നിരോധിച്ച നിരവധി പാർട്ടികളെയും ഉൾപ്പെടുത്തുന്നതിനായി എൻ‌പി‌എഫ് വിപുലീകരിക്കുന്നതിനുള്ള നിയമനിർമ്മാണം സർക്കാർ പരിഗണിക്കുന്നതായി 2000 ൽ റിപ്പോർട്ടുകൾ ഉണ്ടായിരുന്നു; ഈ മാറ്റങ്ങൾ സംഭവിച്ചിട്ടില്ല.
എന്നിരുന്നാലും, അത്തരമൊരു പാർട്ടി - സിറിയൻ സോഷ്യൽ നാഷണലിസ്റ്റ് പാർട്ടി - 2005 ൽ നിയമവിധേയമാക്കി.
പരമ്പരാഗതമായി, എൻ‌പി‌എഫിന്റെ പാർട്ടികൾ സർക്കാരിന്റെ സോഷ്യലിസ്റ്റ്, അറബ് ദേശീയവാദ പ്രത്യയശാസ്ത്രത്തെ അംഗീകരിച്ചു.
എന്നിരുന്നാലും, എൻ‌എസ്‌എഫിൽ നിയമവിധേയമാക്കി പ്രവേശനം നേടുന്ന സോഷ്യലിസ്റ്റോ അറബ് ദേശീയവാദിയോ അല്ലാത്ത ആദ്യത്തെ പാർട്ടിയാണ് എസ്എസ്എൻ‌പി.
ഭാവിയിൽ വിശാലമായ പ്രത്യയശാസ്ത്ര വീക്ഷണകോണുകൾക്ക് ഒരു പരിധിവരെ സഹിഷ്ണുത പുലർത്താമെന്ന നിർദ്ദേശങ്ങൾക്ക് ഇത് കാരണമായിട്ടുണ്ട്, എന്നാൽ വംശീയമായി അടിസ്ഥാനമാക്കിയുള്ള (കുർദിഷ്, അസീറിയൻ) പാർട്ടികൾ അടിച്ചമർത്തൽ തുടരുകയാണ്, മതപാർട്ടികൾക്ക് കർശന നിരോധനം ഇപ്പോഴും നടപ്പാക്കപ്പെടുന്നു.
സിറിയയുടെ അടിയന്തര നിയമം പ്രാബല്യത്തിൽ വന്നത് 1963 മുതൽ ബാത്ത് പാർട്ടി അധികാരത്തിൽ വന്നപ്പോൾ 2011 ഏപ്രിൽ 21 വരെ ബഷർ അൽ അസദ് (ഉത്തരവ് 161) റദ്ദാക്കി.
ഇസ്രയേലുമായുള്ള യുദ്ധം തുടരുകയും തീവ്രവാദികൾ ഉയർത്തുന്ന ഭീഷണികളുടെയും അടിസ്ഥാനത്തിൽ ന്യായീകരിക്കപ്പെട്ട നിയമം മിക്ക ഭരണഘടനാ പരിരക്ഷകളും താൽക്കാലികമായി നിർത്തിവച്ചു.
സർക്കാർ ഭരണം
ഡമാസ്കസിലാണ് നേതൃത്വം: Main office holders Office Name Party Since President Bashar al-Assad Ba'ath Party 17 July 2000 Prime Minister Hussein Arnous Ba'ath Party 11 June 2020
നേതൃത്വം സിറിയൻ പ്രതിപക്ഷം ൽ ഇദ്ലിബ് : Main office holders Office Name Party Since President Riad Seif Independent 6 May 2017 Prime Minister Jawad Abu Hatab Independent 17 May 2016
1973 ലെ മുൻ സിറിയൻ ഭരണഘടന ബാത്ത് പാർട്ടിക്ക് (ഔദ്യോഗികമായി അറബ് ബാത്ത് സോഷ്യലിസ്റ്റ് പാർട്ടി) ഭരണകൂടത്തിലും സമൂഹത്തിലും നേതൃത്വപരമായ പ്രവർത്തനങ്ങൾ നൽകി, പ്രസിഡന്റിന് വിശാലമായ അധികാരങ്ങൾ നൽകി.
7 വർഷത്തെ കാലാവധിക്ക് റഫറണ്ടം അംഗീകരിച്ച പ്രസിഡന്റ് ബാത്ത് പാർട്ടിയുടെ സെക്രട്ടറി ജനറലും ദേശീയ പുരോഗമന മുന്നണിയുടെ നേതാവുമായിരുന്നു.
2011–2012 സിറിയൻ പ്രക്ഷോഭത്തിനിടെ ഒരു പുതിയ ഭരണഘടന റഫറണ്ടത്തിൽ ഉൾപ്പെടുത്തി .
മറ്റ് മാറ്റങ്ങൾക്കിടയിൽ, അത് പഴയ ആർട്ടിക്കിൾ 8 നിർത്തലാക്കി, അത് ബാത്ത് പാർട്ടിയുടെ ശക്തി ഉറപ്പിച്ചു.
പുതിയ ആർട്ടിക്കിൾ 8 ൽ ഇങ്ങനെ പറയുന്നു: "ഭരണകൂടത്തിന്റെ രാഷ്ട്രീയ വ്യവസ്ഥ രാഷ്ട്രീയ ബഹുസ്വരതയുടെ തത്വത്തെ അടിസ്ഥാനമാക്കിയുള്ളതും ബാലറ്റ് ബോക്സിലൂടെ ജനാധിപത്യപരമായി അധികാരം പ്രയോഗിക്കുന്നതും ആയിരിക്കും".
ഒരു പുതിയ ആർട്ടിക്കിൾ 88 ൽ, പ്രസിഡന്റ് തിരഞ്ഞെടുപ്പ് അവതരിപ്പിക്കുകയും പ്രസിഡന്റിന്റെ ഔദ്യോഗിക കാലാവധി ഏഴ് വർഷമായി പരിമിതപ്പെടുത്തുകയും ചെയ്തു.
2012 ഫെബ്രുവരി 27 മുതൽ പ്രാബല്യത്തിൽ വന്ന പുതിയ ഭരണഘടന അംഗീകരിക്കുന്നതിന് റഫറണ്ടം കാരണമായി.
മന്ത്രിമാരെ ( കൗൺസിൽ ഓഫ് മിനിസ്റ്റേഴ്സ് ) നിയമിക്കാനും യുദ്ധവും അടിയന്തരാവസ്ഥയും പ്രഖ്യാപിക്കാനും നിയമങ്ങൾ പുറപ്പെടുവിക്കാനും (അടിയന്തര സാഹചര്യങ്ങളിലൊഴികെ പീപ്പിൾസ് കൗൺസിലിന്റെ അംഗീകാരം ആവശ്യമുണ്ട്), പൊതുമാപ്പ് പ്രഖ്യാപിക്കാനും ഭേദഗതി വരുത്താനും പ്രസിഡന്റിന് അവകാശമുണ്ട്.
ഭരണഘടന, സിവിൽ സർവീസുകാരെയും സൈനിക ഉദ്യോഗസ്ഥരെയും നിയമിക്കുക.
അന്തരിച്ച രാഷ്ട്രപതി ഹാഫിസ് അൽ ആസാദിനെ അഞ്ച് തവണ എതിരില്ലാത്ത വോട്ടെടുപ്പിലൂടെ സ്ഥിരീകരിച്ചു.
അദ്ദേഹത്തിന്റെ മകനും നിലവിലെ പ്രസിഡന്റുമായ ബഷർ അൽ ആസാദിനെ 2000 ജൂലൈയിൽ എതിരില്ലാതെ  റഫറണ്ടം സ്ഥിരീകരിച്ചു.
2007 മെയ് 27 ന് 97.6% വോട്ട് നേടി അദ്ദേഹത്തെ വീണ്ടും സ്ഥിരീകരിച്ചു
ദേശീയ പുരോഗമന മുന്നണിക്കൊപ്പം പ്രസിഡന്റ് യുദ്ധത്തിന്റെയും സമാധാനത്തിന്റെയും പ്രശ്നങ്ങൾ തീരുമാനിക്കുകയും സംസ്ഥാനത്തിന്റെ 5 വർഷത്തെ സാമ്പത്തിക പദ്ധതികൾക്ക് അംഗീകാരം നൽകുകയും ചെയ്യുന്നു.
സാമ്പത്തിക പുരോഗതി ചർച്ച ചെയ്യപ്പെടുന്നതും രാജ്യത്തിന്റെ രാഷ്ട്രീയ ദിശാബോധം നിർണ്ണയിക്കുന്നതുമായ ഒരു ഫോറമായി ദേശീയ പുരോഗമന മുന്നണി പ്രവർത്തിക്കുന്നു.
2012 ലെ സിറിയൻ ഭരണഘടനയിൽ പ്രസിഡന്റ് മുസ്ലീമായിരിക്കണമെന്ന് ആവശ്യപ്പെടുന്നുണ്ടെങ്കിലും ഇസ്‌ലാമിനെ സംസ്ഥാന മതമാക്കി മാറ്റുന്നില്ല.
സിറിയയിലെ നീതിന്യായ വ്യവസ്ഥ ഓട്ടോമൻ , ഫ്രഞ്ച് , ഇസ്ലാമിക നിയമങ്ങളുടെ ഒരു സംയോജനമാണ്, അതിൽ മൂന്ന് തലത്തിലുള്ള കോടതികളുണ്ട്: ആദ്യത്തെ കോടതികൾ, അപ്പീൽ കോടതികൾ, ഭരണഘടനാ കോടതി, പരമോന്നത ട്രൈബ്യൂണൽ.
കൂടാതെ, മത കോടതികൾ വ്യക്തിപരവും കുടുംബപരവുമായ നിയമത്തിന്റെ ചോദ്യങ്ങൾ കൈകാര്യം ചെയ്യുന്നു.
ബാത്ത് പാർട്ടി സോഷ്യലിസത്തിനും മതേതര പാൻ-അറബിസത്തിനും പ്രാധാന്യം നൽകുന്നു.
വംശീയ സ്വത്വത്തിനുപകരം ദേശീയത കെട്ടിപ്പടുക്കുകയെന്ന ബാത്ത് പാർട്ടിയുടെ സിദ്ധാന്തം ഉണ്ടായിരുന്നിട്ടും, വംശീയവും മതപരവും പ്രാദേശികവുമായ സഖ്യങ്ങൾ സിറിയയിൽ ഇപ്പോഴും പ്രാധാന്യമർഹിക്കുന്നു.
ലെജിസ്ലേറ്റീവ് ബ്രാഞ്ച്
പീപ്പിൾസ് കൗൺസിൽ ( മജ്‌ലിസ് അൽ-ഷാബ് ) 15 മൾട്ടി സീറ്റ് നിയോജകമണ്ഡലങ്ങളിലായി 250 അംഗങ്ങളെ നാലുവർഷത്തേക്ക് തിരഞ്ഞെടുത്തു.
1973 ലെ മുൻ സിറിയൻ ഭരണഘടനയനുസരിച്ച് സിറിയ ഒരു കക്ഷി രാജ്യമായിരുന്നു, ഒരു രാഷ്ട്രീയ പാർട്ടി മാത്രമാണ്, അറബ് സോഷ്യലിസ്റ്റ് ബാത്ത് പാർട്ടിക്ക് ഫലപ്രദമായി അധികാരം നിലനിർത്താൻ നിയമപരമായി അനുമതിയുണ്ടായിരുന്നു.
കൗൺസിലിലെ 250 സീറ്റുകളിൽ 167 എണ്ണം ദേശീയ പുരോഗമന മുന്നണിക്ക് (1972 ൽ സ്ഥാപിതമായത്) ഉറപ്പുനൽകി, ഇതിൽ 134 എണ്ണം (2007 ലെ കണക്കനുസരിച്ച്) ബാത്ത് പാർട്ടി അംഗങ്ങളാണ്.
പ്രോഗ്രസീവ് ഫ്രണ്ടിലെ ന്യൂനപക്ഷ പാർട്ടികൾക്ക് ബാത്ത് പാർട്ടിയുടെ നേതൃത്വം നിയമപരമായി അംഗീകരിക്കേണ്ടതുണ്ട്.
ഉദാഹരണത്തിന്, പ്രോഗ്രസീവ് ഫ്രണ്ടിലെ മറ്റ് കക്ഷികൾക്ക് സൈന്യത്തെ പിന്തുണയ്ക്കുന്നവർക്കോ "ബാത്ത് മാത്രമായി നീക്കിവച്ചിട്ടുള്ള" വിദ്യാർത്ഥി സംഘടനകൾക്കോ കാൻവാസ് ചെയ്യാൻ അനുവാദമില്ല.
2012 ലെ പുതിയ സിറിയൻ ഭരണഘടന ഒരു രാഷ്ട്രീയ പാർട്ടിയുടെയും നേതൃത്വത്തിന് ഉറപ്പില്ലാതെ മൾട്ടി-പാർട്ടി സംവിധാനം അവതരിപ്പിച്ചു.
രാഷ്ട്രീയ പാർട്ടികളും തിരഞ്ഞെടുപ്പും
അവസാന പാർലമെന്റ് തിരഞ്ഞെടുപ്പ് 2012 മെയ് 7 ന് ആയിരുന്നു, ഫലം മെയ് 15 ന് പ്രഖ്യാപിച്ചു.
മുൻ തിരഞ്ഞെടുപ്പുകളേക്കാൾ വലിയ വിജയമാണ് ബാത്ത് പാർട്ടി നേടിയത്.
250 പാർലമെന്റ് സീറ്റുകളിൽ 60% ഭൂരിപക്ഷം നേടി.
മുമ്പ്, ബാത്ത് പാർലമെന്റിലെ 50% സീറ്റുകളുടെ ഭൂരിപക്ഷമായിരുന്നു.
ബാത്ത് പാർട്ടിയുമായി സഖ്യമുണ്ടാക്കിയ സ്വതന്ത്ര എം‌പിമാരെ ആരെങ്കിലും ചേർത്താൽ, പ്രസിഡന്റിനെ പിന്തുണയ്ക്കുന്ന എം‌പിമാർ പുതിയ പാർലമെന്റിലെ 90% സീറ്റുകളും ഉൾക്കൊള്ളുന്നു.
സിറിയൻ ബാത്ത് പാർട്ടിയുടെ ആധിപത്യമുള്ള ദേശീയ ഐക്യ പട്ടിക 250 അംഗ പാർലമെന്റിൽ 150 ലധികം സീറ്റുകൾ നേടി.
സ്വതന്ത്ര വ്യക്തികൾ 90 ലധികം സീറ്റുകൾ നേടി.
പുതുതായി സ്ഥാപിതമായ പ്രതിപക്ഷ പാർട്ടികളിൽ (2011 ഓഗസ്റ്റ് മുതൽ സ്ഥാപിതമായത്), ഒരൊറ്റ സീറ്റ് മാത്രമാണ് നേടിയത്, അതായത് അലപ്പോയിലെ ഒരു സീറ്റ് സിറിയൻ ഡെമോക്രാറ്റിക് പാർട്ടി അഹ്മദ് കൗസ നേടി.
കൂടാതെ, പ്രതിപക്ഷ പാർട്ടികളുടെ മൂന്ന് പ്രതിനിധികളെ പാർലമെന്റിലേക്ക് തിരഞ്ഞെടുത്തു: മാറ്റത്തിനും വിമോചനത്തിനും മുന്നിൽ നിന്ന് ഖാദ്രി ജമിൽ, അലി ഹെയ്ദർ, സിറിയൻ കുർദുകളുടെ ഓർഗനൈസേഷനിൽ നിന്നുള്ള അമ്രോ ഒസി.
Summary of the 7 May 2012 People's Council of Syria election results Parties Votes % Seats Seats inside National Progressive Front ( al-jabha al-waTaniyyah at-taqaddumiyyah ) 168 Arab Socialist Ba'ath Party ( Hizb al-ba'th al-'arabi al-ishtiraki ) 134 Socialist Unionists ( al-wahdawiyyun al-ishtirakiyyun ) 18 Communist Party of Syria ( al-Hizb ash-shuyu'i as-suri , Wissal Farha Bakdash faction) 8 Communist Party of Syria ( Yusuf Faisal faction) 3 National Vow Movement ( Harakat al-'ahd al-waTani ) 3 Arab Socialist Union ( al-ittiHad al-ishtiraki al-'arabi ) 2 Popular Front for Change and Liberation 5 Syrian Social Nationalist Party ( al-Hizb as-suri al-qawmi al-ijtima'i ) 4 People's Will Party 1 Non-Partisans 77 Total 250 Source: Syrian parliament വിശ്വസനീയമല്ലാത്ത അവലംബം?
] അന്താരാഷ്ട്ര സംഘടനാ പങ്കാളിത്തം
ആഫ്രിക്കയിലെ അറബ് ബാങ്ക് ഫോർ ഇക്കണോമിക് ഡവലപ്മെന്റ്, അറബ് ഫണ്ട് ഫോർ ഇക്കണോമിക് ആന്റ് സോഷ്യൽ ഡവലപ്മെന്റ്, അറബ് മോണിറ്ററി ഫണ്ട്, കൗൺസിൽ ഓഫ് അറബ് ഇക്കണോമിക് യൂണിറ്റി, കസ്റ്റംസ് കോപ്പറേഷൻ കൗൺസിൽ, പശ്ചിമേഷ്യയിലെ സാമ്പത്തിക, സാമൂഹിക കമ്മീഷൻ, ഫുഡ് ആൻഡ് അഗ്രികൾച്ചർ ഓർഗനൈസേഷൻ , ഗ്രൂപ്പ് of 24, ഗ്രൂപ്പ് 77, ഇന്റർനാഷണൽ ആറ്റോമിക് എനർജി ഏജൻസി , ഇന്റർനാഷണൽ ബാങ്ക് ഫോർ റീകൺസ്ട്രക്ഷൻ ആന്റ് ഡവലപ്മെന്റ്, ഇന്റർനാഷണൽ സിവിൽ ഏവിയേഷൻ ഓർഗനൈസേഷൻ , ഇന്റർനാഷണൽ ചേംബർ ഓഫ് കൊമേഴ്സ്, ഇന്റർനാഷണൽ ഡവലപ്മെന്റ് അസോസിയേഷൻ , ഇസ്ലാമിക് ഡവലപ്മെന്റ് ബാങ്ക്, ഇന്റർനാഷണൽ ഫണ്ട് ഫോർ അഗ്രികൾച്ചറൽ ഡവലപ്മെന്റ്, ഇന്റർനാഷണൽ ഫിനാൻസ് കോർപ്പറേഷൻ , ഇന്റർനാഷണൽ ലേബർ ഓർഗനൈസേഷൻ , അന്താരാഷ്ട്ര നാണയ നിധി , ഇന്റർനാഷണൽ മാരിടൈം ഓർഗനൈസേഷൻ , ഇംതെല്സത്, ഇന്റർപോൾ , അന്താരാഷ്ട്ര ഒളിമ്പിക് കമ്മിറ്റി , ഇൻറർനാഷണൽ ഓർഗനൈസേഷൻ ഫോർ സ്റ്റാൻഡേർഡൈസേഷൻ , ഇൻറർനാഷണൽ ടെലിക്കമ്മ്യൂണിക്കേഷൻ യൂണിയൻ , റെഡ് ക്രോസ്, റെഡ് ക്രസന്റ് സൊസൈറ്റീസ് ഇന്റർനാഷണൽ ഫെഡറേഷൻ, ചേരിചേരാ പ്രസ്ഥാനം , എ ഓർഗനൈസേഷൻ റബ് പെട്രോളിയം കയറ്റുമതി ചെയ്യുന്ന രാജ്യങ്ങളുടെ, ഇസ്ലാമിക് ഓർഗനൈസേഷൻ , യുണൈറ്റഡ് നേഷൻസ് , ഹ്യൂമൻ റൈറ്റ്സ് യുഎൻ, ട്രേഡ് ആൻഡ് ഡവലപ്മെൻറ് യുഎൻ സമ്മേളനം , യുഎൻ വ്യവസായ വികസന സംഘടന, യുഎൻ റിലീഫ് സമീപ ഈസ്റ്റ് പാലസ്തീൻ അഭയാർഥികൾക്ക് വർക്സ് ഏജൻസി, യൂണിവേഴ്സൽ പോസ്റ്റൽ യൂണിയൻ, ലോക ഫെഡറേഷൻ ട്രേഡ് യൂണിയനുകൾ, ലോകാരോഗ്യ സംഘടന , ലോക കാലാവസ്ഥാ സംഘടന , ലോക ടൂറിസം ഓർഗനൈസേഷൻ .
എന്നിവയിലെല്ലാം സിറിയ അംഗമാണ്.
സിറിയയിലെ നയതന്ത്രജ്ഞർ അവസാനമായി 2003 ഡിസംബറിൽ യുഎൻ സെക്യൂരിറ്റി കൗൺസിലിൽ (സ്ഥിരമല്ലാത്ത അംഗമായി) ഇരുന്നു.
പരാമർശങ്ങൾ പുറംകണ്ണികൾ Syria Government ഓപ്പൺ ഡയറക്റ്ററി പ്രൊജക്റ്റിൽ യുണൈറ്റഡ് സ്റ്റേറ്റ്സ് ഇൻസ്റ്റിറ്റ്യൂട്ട് ഓഫ് പീസിലെ സിറിയ Archived 2013-07-21 at the Wayback Machine .
പ്രമുഖ വാർത്താ ഏജൻസികൾ‌ കഴിഞ്ഞ 24 മണിക്കൂറിനുള്ളിൽ‌ പ്രസിദ്ധീകരിച്ച പുതിയ സ്റ്റോറികളെ സിറിയ പോളിസി തരംതിരിക്കുന്നു.